***UPUTSTVO ZA UPOTREBU MIKROBIOLOŠKOG PREPRATA EKSTRASOL***

***STIMULATIVNOG I FUNGICIDNOG DELOVANJA***

**SASTAV:**

Čista kultura bakterije Bacillus subtilis Č 13, sa titrom živih ćelija u koncentraciji minimum 107.

**FORMULACIJA:**

Vodeni rastvor, tamno braon boje sa mirisom na stajnjak.

**NAMENA PREPARATA:**

Preparat je širokog spektra delovanja, u cilju stimulacije porasta, klijanja i nicanja semena gajenih biljaka, uz istovremeno izražen fungicidni efekat, namenjen zaštiti useva, kako preventivno, tako i u cilju lečenja kod već prisutne zaraze.

**UPOTREBA:**

**U RATARSKOJ PROIZVODNJI:**

1.TRETMAN SEMENA: pšenice u količini od 200 ml/100kg semena, uz dodatak do 1lt vode, a za ostalo seme: 100ml/100kg semena, s tim da se tretirano seme može čuvati upakovano do 60 dana.

2.TRETMAN U VEGETACIJI: u kombinaciji sa primenom pesticida (primarno herbicidima), u cilju anuliranja herbicidnog stresa na biljke, u dozi od 2 lt/ha,

3.TRETMAN U VEGETACIJI: kao fungicidni tretman u cilju zaštite od biljnih bolesti (izazvane fitopatogenim bakterijama i gljivicama), 2%-nim rastvorom,(2 lt/100 lt vode),

4.TRETMAN U VEGETACIJI: za zaštitu i proizvodnju šećerne repe,i korenasto krtolastih biljaka, 3 tretmana u dozi od 2 lt/ha.

**U POVRTARSKOJ PROIZVODNJI:**

1.ZA DEZINFEKCIJU SEMENA, LUKOVICA I KRTOLA, kao 10%-ni rastvor,potapanjem i naklijavanjem,

2.U PROIZVODNJI RASADA, 0,5%-ni rastvor zalivanjem,

3.NAKON IZNOŠENJA NA STALNO MESTO (2 lt/ha),

4.U PLASTENIČKOJ I STAKLENIČKOJ PROIZVODNJI (prskanjem i kroz sistem kap-po-kap) 2%-na rastvor

**U PROIZVODNJI SADNOG MATERIJALA:**

U cilju ožiljavanja reznica i prilikom sadnje na stalno mesto, u konc. od 10%. Ostaviti reznice, koren sadrnice i vinove loze da otstoje u rastvoru nekolko sati. Rastvor se može ponovo koristiti.

**U VOĆARSTVU I VINOGRADARSTVU –** višekratno, u dozi od 2 lt/ha.

**U TRETMANU ŽETVENIH OSTATAKA**, u cilju brže razgradnje i mineralizacije organske materije i povećanja % humusa u zemljištu (prskanjem rastvora, od 50 kg UREE+2 lt EKSTRASOLA, u prskalici nakon žetve i unošenjem na dubinu od 10-15cm), nakon čega se obrada vrši na uobičajen način.

**NAČIN PRIMENE:**

Potrebnu količinu preparata rastvoriti u manjoj količini vode i nakon toga usuti u tank prskalice, a ako se meša sa drugim preparatima (pesticidi, vodotopiva đubriva i dr.), u tom slučaju se prvo rastvori preparat za zaštitu bilja i đubrivo i na kraju se doda EKSTRASOL.

**NEGATIVAN DELOVANJA PREPARATA:**

-NE POSTOJI NEGATIVNO DELOVANJE NA GAJENE BILJKE, LJUDE, TOPLOKRVNE ŽIVOTINJE I VODENE ORGANIZME.

**KARENCA:**

Karenca, kao i radna karenca ne postoji.

**OTROVNOST:**

Preparat je razvrstan VAN GRUPE OTROVA. Prilikom rada sa prepratom, ne jesti, ne piti i ne pušiti. Posle rada sa preparatom, oprati ruke i lice, vodom i sapunom.

**SIMPTOMI TROVANJA, PRVA POMOĆ I LEČENJE:**

Preparat je praktično neotrovan i retko može izazvati preosetljivost na koži. Ako dođe u kontakt sa očima, potrebno je oči dobro isprati vodom.

**OPŠTE NAPOMENE: PREPARAT DRŽATI VAN DOMAŠAJA DECE.**

-SA PRAZNOM AMBALAŽOM, POSTUPITI U SKLADU SA PRAVILNIKOM O AMBALAŽI,

-U SLUČAJU PROSIPANJA ISPRATI VELIKOM KOLIČINOM VODE.

**SKLADIŠTENJE:**

Preparat čuvati u dobro zatvorenoj originalnoj ambalaži, na suvom, tamnom i provetrenom mestu, odvojeno od hrane i pića. Ako dođe do deformacije ambalaže usled aktivnosti živih bakterija, potrebno je delimično otvoriti čep i nakon toga ga zatvoriti.

Preparat čuvati na temperaturi od +5 oC do +25oC, i da nebude izložen direktnim sunčevim zracima.

**ROK TRAJANJA:** Dve godine, ako se pravilno čuva i skladišti u originalnoj ambalaži.

**PAKOVANJE:** 200 ml, 1 lt, 5 lt i 10 lt u plastičnoj ambalaži.

Dozvola za promet Ministarstva za poljoprivredu, vodoprivredu i šumarstvo Republike Srbije,

 broj: 321-01-00678/2010-11.

PATENT RAZVIJEN U SVERUSKO NAUČNO ISTRAŽIVAČKOM INSTITUTU ZA POLJOIPRIVREDNU MIKROBILOGIJU IZ SANKT PETERSBURGA.

**VLASNIK LICENCE I PROIZVOĐAČ:** **BioGenesis - Bačka Topola**, tel: 011/30-33-565, 062/ 186-17-01.

 Mail: genesis.b.topola@gmail.com

SARADNIK U FORMULACIJI: ’’JUGOHEM’’doo, Leskovac